Thajsko je síce exotická krajina no za letenky už dlho nemusíte vysoliť exotické ceny. Stačí vedieť kde lacné letenky hľadať, počkať si na dobrú akciu a bum, lacná letenka do Thajska je vo vrecku.
Thajsko má jednu veľkú výhodu a to tú, že sa z neho za posledné roky stala cestovateľská bašta juhovýchodnej Ázie. Nenájdete tu populárnejšiu turistickú destináciu. To znamená, že aj letecké spoločnosti sa predháňajú v tom, kto získa čo najviac klientov. A áno, môžu bojovať službami, dĺžkou letu či komfortom. No stále je tu rokmi osvedčená metóda a to ísť s cenou dole. Výsledkom je veľký konkurenčný boj a lacné letenky do Thajska.
Koľko teda za letenky zaplatíte? Záleží kedy chcete letieť, s akým predstihom letenky nakupujete a aké odletové mestá preferujete. Akciové letenky sa zvyčajne však pohybujú niekde medzi 380-450€. Mysleli ste si, že to bude tak 2-3 krát viac? Na to sme tu my. Aby ste sa dozvedeli o tom, že sa dá cestovať aj lacnejšie!
Väčšinu leteckých liniek do Thajska lieta s odletom z letiska vo Viedni alebo Budapešti. Treba s tým rátať,
Kedy je najlepší čas na návštevu Thajska?
Záleží z akého pohľadu sa na to pozeráte. Ak vám ide čisto o najlepšie počasie od novembra do februára je v Thajsku väčšinou sucho. Pri Thajsku sa pri otázke "Kedy je najlepší čas na návštevu?" v posledných rokoch začal posudzovať aj ďalší aspekt a to množstvo turistov. Počas vyššie uvedených mesiacov bude v Thajsku obrovské množstvo turistov. Ak zvážime aj tento aspekt, potom je marec zrazu omnoho zaujímavejší mesiac. Apríl a máj sú tiež na turistov lepšie mesiace, každopádne v iných ako pobrežných oblastiach vám bude skutočne veľmi teplo.
Víza
Výhodou dovolenky v Thajsku sú aj víza, ktoré tu proste nepotrebujete. Ak budete do Thajska letieť, víza nepotrebujete na 30 dní, keby ste cestovali do blízkej krajiny a do Thajska by ste prešli po súši, v Thajsku môžete stráviť 15 dní.